Hemmeligheder.

De fleste af os har eller har haft dem på et eller tidspunkt - hvad enten det er store ting, der kan ødelægge ægteskabet, koste jobbet eller gør os bange, eller bare små finurlige - og måske pinlige - vaner og ritualer, som vi helst holder for os selv.

Ifølge en ny undersøgelse, som Epinion har lavet for DR, svarer 52 procent af danskerne "ja" til, at de har en hemmelighed, de aldrig har fortalt nogen. 24 procent vil gerne fortælle deres hemmelighed, men tør ikke.

Læs også : Undersøgelse: Hemmelighedsfulde danskere lyver over for kærester og venner

I hele uge 30 har DR givet danskerne muligheden for at lette hjertet, og via boksen herunder har de kunnet indsende deres historie - ganske anonymt. Du kan læse alle hemmelighederne nederst.